1. **Toiminnanharjoittajat**

Hevosharrastuspalvelut Marianne Hyyrynen

Kuortaneentie 384, 62100 LAPUA

Hevosharrastuspalvelut: ratsastustunnit, -kurssit, -leirit, -retket, -maastot, hevoskerhot ja kurssit, hevosen täyshoitopalvelut ja ratsastusalueiden vuokraaminen (maneesi, kenttä).

1. **Turvallisuusasioista vastaavat henkilöt ja varahenkilöt**

Marianne Hyyrynen info@hevosharrastuspalvelut.fi 040 566 8086, yleinen turvallisuuden valvonta, suunnittelu ja ohjeistus, henkilökunnan koulutus, onnettomuuksien ja läheltäpiti-tilanteiden raportointi ja valvonta, hevosharrastuspalvelujen turvallisuus, elintarviketurvallisuus (EA2 ja hygieniapassi), hevosten hoitopalveluiden turvallisuus, alkusammutus- ja ensiapuvälineistä vastaaminen.

**Varahenkilöt:**

Viinu-Maria Suomu, 040 840 0983, EA2 ja hygieniapassi, yleinen turvallisuuden valvonta, henkilökunnan opastus, onnettomuuksien ja läheltäpiti-tilanteiden raportointi, elinkeinoturvallisuus, hevosten ja kaluston (aidat ym) turvallisuus.

Lili Kopisto, 040 480 3244, EA2, hygieniapassi, yleinen turvallisuuden valvonta, onnettomuuksien ja läheltäpiti-tilanteiden raportointi, elintarviketurvallisuus.

Wea Rasku,045 271 2220, EA1, yleinen turvallisuuden valvonta, onnettomuuksien ja läheltäpiti-tilanteiden raportointi.

1. **Ennakoitavat vaaratilanteet ja niiden mahdolliset seuraamukset**
* Hevoset ovat eläimiä, jotka reagoivat eri tilanteissa eri tavoin. Hevosharrastuspalveluissa käytettävät hevoset on valittu ja koulutettu tehtäväänsä mahdollisimman hyvin.
* Hevoset voivat varotoimenpiteistä huolimatta purra, potkia, litistää ihmisen seinän ja itsensä väliin, astua ihmisen varpaille, ratsastaessa niiden selästä voi tippua, tai hevonen voi kaatua ja sen alle voi jäädä, hevonen voi säikähtäessään käyttäytyä ennalta-arvaamattomasti.
* Kärryjen/vaunujen kyydistä voi myös tippua tai niiden alle voi jäädä. Näissä tilanteissa asiakkaalle voi tulla vakaviakin vammoja.
* Hevonen voi karata käsiteltäessä, ratsastuksessa tai ajossa ja aiheuttaa liikenneonnettomuuden.
* Mitä enemmän harrastajalla on kokemusta, sitä paremmin hän voi ennakoida hevosen käyttäytymistä ja ennaltaehkäistä mahdollisia ongelmia. Yleisimmin vaaratilanteen aiheuttaa asiakkaan oma toiminta, ja tämän vuoksi informoimme asiakkaitamme siitä, miten he voivat omalla toiminnallaan edistää turvallisuutta.
* Vaaratilanteita tallilla voi aiheutua myös tulipalosta. Talliympäristössä tuli voi levitä vaarallisen nopeasti, koska kuivikkeet, heinät ja tallipöly on herkästi syttyvää. Erityisiä huomion kohteita tulipalojen ehkäisyssä on sähkölaitteiden kunto, tupakointi, tulen käyttö tallialueella, sekä työt, joissa lentää kipinäsuihkuja.
1. **Toimenpiteet vaaratilanteiden poistamiseksi ja ehkäisemiseksi**
* Asiakkaat ohjataan turvallisuuden hevosten käsittelyyn ja ratsastukseen, sekä tallilla liikkumiseen/olemiseen.
* Tallin seinällä ja nettisivuilla on ohjeita turvalliseen toimintaan.
* Vaaratilanteisiin ja vaaralliseen käyttäytymiseen puututaan heti.
* Turvallisuusohjeiden toistuvasti noudattamatta jättäminen aiheuttaa porttikiellon tallille.

**Turvallisuusohjeet tallilla liikkujille**:

* Hevonen saattaa säikähtää helposti mitättömältäkin tuntuvaa asiaa.
* Sateenvarjot, pulkat, lastenrattaat, lepattavat muovinpalat ja monet muut asiat näyttävät hevosten mielestä pelottavilta.
* Ratsastusalueen viereen ei saa tuoda ylimääräisiä esineitä tai eläimiä (koiria), joita hevonen voi säikähtää.
* Erilaiset äänet saattavat aiheuttaa hevosessa pakoreaktion, jolloin on vaarana ratsastajan putoaminen hevosen selästä.
* Alueilla, joilla autoilijat ja hevoset liikkuvat, on ajettava hitaasti, välttää kaasuttelua ja äänimerkin käyttöä.
* Auto ja etenkin auto-peräkärry-yhdistelmä on varminta pysäyttää, jos kohtaa hevosia liikenteessä (ratsastaja, valjakko, hevonen taluttajan kanssa)
* Hevosen lähellä ei juosta, riehuta, eikä heitellä esim. lumipalloja.
* Sisarusten tunteja seuraamaan tuodut lapset on hyvä opettaa ”tallitavoille” oman ja muiden turvallisuuden vuoksi.
* Talli on hevosen koti.
* Hevosille ei saa koskaan antaa mitään syötävää ilman lupaa. Hevonen voi sairastua sopimattomista ”herkuista” ja se oppii helposti kerjäämään lisää herkkuja. Kerjäävä hevonen voi kuopia etuajalla lattiaa, näykkiä tai purra ihmistä.
* Hevosen karsinaan ja tarhaan saa mennä vain henkilökunnan/omistajan luvalla.
* Yksityishevosten karsinoihin tai tarhoihin ei mennä.
* Ohjaaja tarkistaa hevosten varusteet ja niiden kiinnitykset ennen ratsastustunnin alkua.
* Samanaikaisesti hevosen karsinaan saa mennä vain yksi (1) ratsastaja (+ohjaaja). Hevosen takaa ei kannata kulkea turhaan ja jos sieltä kulkee, pitää olla varma, että hevonen tietää, että sen takaa kuljetaan, ettei se säikähdä.
* Hevosta ei saa lähestyä hiljaa suoraan takaa päin, sille on juteltava tai lähestyttävä viistosti, että se näkee lähestyjän. Säikähtäessään hevonen saattaa potkaista takajalalla.
* Hevosta käsiteltäessä on hyvä käyttää turvakenkiä (ei pakollista), sillä hevonen voi astua varpaille vahingossa.
* Henkilökunnan ohjeita tulee noudattaa aina.
* Ilmoita henkilökunnalle heti, jos havaitset vaaratilanteita tai -paikkoja.

**Turvallisuusohjeita ratsastukseen:**

* Ratsastusvarusteet: Turvakypärä VG1 tai vastaava, kypärän tulee olla ehjä, kolhun saanut kypärä tulee vaihtaa uuteen ennen seuraavaa ratsastusta. (Kypärän rungon päätä suojaava pintajännitys menee rikki, kun kypärä päässä putoaa selästä, jolloin kypärä ei ole enää turvallinen ja se tulee vaihtaa uuteen). Luistamattomat, joustavat housut, joissa sisäsauma on pieni, kannalliset kengät, hanskat, t-paita tai pitkähihainen paita, ei huppua, istuva yläosa. Mielellään kahisemattomat, hiljaiset vartalonmukaiset vaatteet. Ratsastuskypärä on aina pakollinen ratsastaessa!
* Turvaliiviä suositellaan ratsastajille, lapsille turvaliivi on pakollinen (tallilla lainattavia turvaliivejä), estetunneilla liiviä suositellaan vahvasti käytettäväksi kaikille.
* Turvakärjelliset kengät sopivat myös ratsastukseen, jos ne ovat lestiltään kapeat ja mahtuvat hyvin jalustimiin, eivätkä jää jumiin.
* Ratsastustunti aloitetaan ja lopetetaan aina kaarrossa keskihalkaisijalla turvat vasemmalle, hevoset rivissä, hevosenmitan päässä toisistaan.
* Ohjista pidetään kiinni jalustimia säädettäessä ja mahavyötä kiristettäessä.
* Liikkeelle lähdetään ohjeiden mukaan kaikki samaan suuntaan.
* Ratsastaessa säilytetään etäisyydet: vähintään 1 hevosen mitta hännästä turpaan, mielellään enemmän, ohjaajan ohjeilla välejä voidaan pidentää tai lyhentää. Sivusuunnassa säilytetään reilut välimatkat, kaikki hevoset eivät tule toimeen keskenään.
* Silmät auki ja katse eteenpäin, sivullekin, seurataan sen verran maneesin tapahtumia, ettei tule yllätyksiä.
* Ympyrällä/voltilla olevaa väistetään, vastaantuleva ohitetaan oikealta.
* Suunnanmuutoksissa uuteen suuntaan kääntyneet menevät ensin sisäpuolelta ohi.
* Hevosen selässä ollessa ei riisuta tai juoda, ellei ohjaaja/avustaja pidä hevosta kiinni.
* Hätätilanteissa kaikki pysähtyvät mahdollisimman nopeasti.
* Hätätilanteessa pyritään pysymään rauhallisena ja rauhoittamaan hevoset ja tilanne.
* Ohjaajan ohjeita on noudatettava ratsastustunnilla ja hätätilanteissa.

**Turvallisuusohjeita hevosten hoitoon ym:**

* Hevosia talutetaan kypärä päässä, hanskat kädessä. Hevosta talutetaan joko riimunnarusta (+riimu), ohjista (+suitset) tai liinalla (suitset tai riimu).
* Taluttaessa pysäytä hevonen aina ennen ovea tai porttia ja pyydä se vasta sitten siitä sisään/ulos.
* Ahtaasta välistä (esim. ovesta) ihminen ennen hevosta.
* Käännä hevosen pää portille tai ovelle päin ennen kuin päästät sen irti tarhaan/karsinaan. Päästä alempiarvoinen hevonen ensin irti (esim. Rokki ennen Bambia)
* Tarkista henkilökunnalta, kannattaako hevonen hoitaa karsinassa vai käytävällä. Hevonen hoidetaan, varustetaan ja loimitetaan aina kiinnisidottuna.
* Harjauksen jälkeen laita hevoselle ensi suojat, sitten satula ja suitset vasta, kun olet itsekin valmis.
* Satuloidessa toimi rauhallisesti ja varmasti. Pyydä apua, jos olet epävarma. Kiinitä satulavyö rauhallisesti, kiristä vähitellen yksi reikä kerrallaan, viimeiset 1-2 reikää maneesissa.
* Hevosen hoidon jälkeen puhdista harjat ja kokoa ne harjakassiin, jonka ripustat karsinan oven naulaan.
* Ota riimu pois, jos jätät hevosen karsinaan. Kiinnitä riimunnaru riimuun ja ripusta ne karsinan oven naulakkoon hevosen nimen alle.
* Hevosen hoidon jälkeen puhdista varusteet varusteiden puhdistuspaikalla ja vie ne sen jälkeen paikoilleen varustehuoneeseen.
1. **Ohjeet kohdan 3. ennakoituja onnettomuus-, vaara- ja vahinkotilanteita varten**

**Tulipalo: Eläinten pelastaminen tulipalotilanteessa**

* Tallin tulipalotilanteessa hevoset pyritään siirtämään välittömästi tallin ilmoitustaululla olevan tarhakartan mukaisiin tarhoihin. Mikäli tilanne vaatii, voidaan hevoset siirtää isompana ryhmänä maneesiin, kuitenkin niin, että oreja ei laiteta ryhmään, vaan yksin lähimpään turvalliseen tarhaan.
* Turvallisuusvastaava tekee päätöksen hevosten sijoittamisesta.
* Jokaisella hevosella on karsinan ovessa olevassa naulakossa helposti puettava riimu ja naru, joka on kiinnitettynä valmiiksi riimuun.
* Hevosia voidaan kuljettaa ulos tallista kahteen suuntaan. Tarhat ovat lankkurahoja. Niitä on 13kpl.
* Koska paniikkitilanteessa hevonen voi pyrkiä palaamaan talliin, on jokainen hevonen talutettava tarhaan sisälle ja portti on suljettava huolellisesti.
* Henkilökunta on harjoitellut pelastamista lavastetussa tilanteessa.

**Toimintaohje onnettomuus-/hätätilanteiden varalle**

* Avun hälyttäminen – numerot löytyvät turvallisuusinfo seinältä ja henkilökunnan puhelimista.
* Yleinen hätänumero 112.
* 112-sovellus on hyvä olla jokaisella ladattuna puhelimeen.
* Kun soitat 112:
	+ Esittele itsesi ja kerro tilanne
	+ Vastaa kysymyksiin
	+ Toimi annettujen ohjeiden mukaan
	+ Lopeta puhelu vasta, kun saat luvan!
	+ Tallin osoite Kuortaneentie 384, Lapua

**Eläinlääkäripäivystys**

* Päivystysaika on kiireellistä, välitöntä hoito vaativia sairastapauksia varten. Kiireettömät tapaukset tulee hoitaa virka-aikana.
* Arkipäivinä päivystysvuorot alkavat iltapäivällä kello 14 ja päättyvät seuraavana aamuna kello 8.
* Viikonloppuisin päivystys alkaa perjantaina kello 14 ja päättyy maanantaiaamuna kello 8.
* Päivystysnumero on maksullinen 3,01€/min+ppm. sis. alv24% arkisin kello 22-08, viikonloppuisin ja juhlapyhinä. Muina aikoina ppm/min. Seinäjoen alue 0600 399 001

**Toiminta pandemiatilanteessa**

* Ratsastustunnit jatkuvat normaalisti, ryhmäkoot ovat pieniä. tarvittaessa pienennetään ryhmäkokoja vielä lisää.
* Asiakkaat kulkevat talliin ja ulos vain tallin päätyovesta.
* Tallille tullessa ja sieltä lähtiessä on hyvä pestä kädet käytävän altaalla. Käytä saippuaa ja käsipaperia.
* Ratsastajat, jotka osaavat hoitaa ja varustaa hevosen itse, tekevät sen itse kokonaan. Henkilökunta tai tallitytöt voivat tarvittaessa auttaa. Max 2 hlöä/karsina-> Vältetään ylimääräisiä henkilökontakteja!
* Varustehuoneeseen 1 hlö kerrallaan. Huolehdithan varusteiden puhdistuksen ensin tallissa!
* Tunteja saa tulla seuraamaan katsomoon, mielellään myös 1-2 hlöä alas keräämään kakkoja, että opettaja voi keskittyä opetukseen. Säilytetään kuitenkin turvalliset etäisyydet.
* Tallille ei saa tulla sairaana. Muistetaan THLn ohjeistus ulkomailta tullessa, ja pysytään 14 vrk pois myös tallilta.
* Noudatetaan THLn ohjeita, yskitään hihaan ja muistetaan käsihygienia.
1. **Palvelun tarjoamisessa mukana oleva turvallisuusasioihin liittyvä perehdyttäminen ja kouluttaminen sekä mahdolliset pätevyys- ja koulutusvaatimukset**

Marianne Hyyrynen agrologi (AMK, hevostalous), ammatillinen opettaja, näyttötutkintomestari, EA2, hygieniapassi

Viinu-Maria Suomu EA1 (EA2 suoritetaan kevään 2021 aikana), hygieniapassi

Lili Kopisto EA2, hygieniapassi

Wea Rasku EA2

Neo Luoma-aho EA1

Hilja Neuvonen EA1

1. **Palvelussa käytettävät**
2. **Tilat, rakennukset ja rakenteet**
* Talli ja hevosten pitopaikat (18 karsinaa, joista 2 pikkuponikarsinaa, 1 ponikarsina ja 1 isompi varsomiskarsina) on toteutettu Maa- ja Metsätalouden Ministeriön päätöksen nro 14/EEO/1998 F24 mukaiseksi. Talli on tarkastettu viimeksi vuonna 2016. Lisäksi maneesin yhteydessä on 3 ulkokarsinaa.
* Tallin yhteydessä on varustehuone hevosten varusteille, lantala, kuivikevarasto, kuivatushuone, rehuhuone, heinävarasto ja sosiaalitilat; wc, pukuhuone, suihkutila, keittiö/taukotupa, varasto. Hevosille on ulkotarhat (lankku ja sähkölanka) ja laitumet (sähkölanka)
* Alueella on maneesi. Maneesin yhteydessä on katsomo, kanttiini/kansliatila, varasto, sekä 3 ulkokarsinaa. Maneesin katolle kasaantuvan lumen määrää seurataan päivittäin ja lumi poistetaan tarvittaessa.
* Maneesin takana on valaistu ratsastuskenttä, jonka lankkuaita on kokonaan uusittu kesällä 2017. Kentän portti on korjauslistalla (toimii toki).
* Rakennuksia ja aputiloja huolletaan tarvittaessa. Aitoja korjataan ja uusitaan säännöllisesti.
1. **Koneet ja laitteet**
* Mönkijä Honda 450, siihen sopiva lana maneesin ja kentän lanaukseen, sekä etulevy
* Mönkijän huollosta vastaa Marianne Hyyrynen
1. **Henkilösuojaimet ja muut suojavarusteet**
* Hevosharrastuspalvelut tarjoaa asiakkaiden (ja henkilökunnan) käyttöön ratsastuskypäriä ja turvaliivejä, hengityssuojaimia ja hanskoja, sekä kenkiä. Lainattavia ratsastusvarusteita säilytetään pukuhuoneessa merkityissä kaapeissa. Marianne Hyyrynen vastaa varusteiden huollosta ja uusimisesta.
1. **Muut varusteet ja välineet**
* Ratsastusvarusteet: satulat, suitset, suojat ja muut hevosten varusteet
* Tarkastus- ja huoltosuunnitelma
* Suuremmat tarkastukset tehdään vähintään kahdesti vuodessa. Viikoittaiset tarkistukset esim. jalustinhihnojen osalta tehdään varustehuollon yhteydessä. Ompeleet tarkistetaan ja vetolujuus arvioidaan. Tarvittaessa uusitaan. Varusteista vastaa Marianne Hyyrynen.
* Satulat on tarkistettu sopiviksi ja uusittu 2020 syksyllä, osa myös keväällä 2021.
1. **Reitit**
* Maastoratsastusreittejä on muutamia, lyhyitä ja pitkiä. Lähipeltoja voi kiertää reunoja pitkin (maanomistajilta on luvat). Kauemmas lähtiessä kuljetaan peltojen poikki, asuinalueen läpi, sikalan ja tallin ohi, osittain yleistä tietä pitkin, kauempana pelto- ja metsäteitä. Nämä reitit ovat useamman tallin yhteiskäytössä. Ravitallit huoltavat reittejä, joten reiteillä voi törmätä ravivaljakkoihin. Hevosharrastuspalvelut osallistuu reittien kustannuksiin.
1. **Hevoset**
* Hevosten turvallisuusasioista ja valvonnasta vastaa Marianne Hyyrynen

**Hevosharrastuspalveluiden käytössä olevat hevoset**

|  |  |  |  |  |  |  |
| --- | --- | --- | --- | --- | --- | --- |
| **Lempi-nimi** | **Nimi** | **Rotu** | **Säkä-korkeus** | **Max.paino** | **Koulutus-taso** | **Huomioitavaa** |
| **Bambi** | **Princess Nebonnie** | **welsh part bred** | **140,5** | **60-65 kg** | **Helppo A, 90 cm** | **Kiltti, voi purra loimittaessa ja satuloidessa, sopii kaikentasoisille**  |
| **Lilli** | **Hasselbos Edalija** | **shetlannin poni** | **98 cm** | **noin 45 kg** | **helppo C, 50 cm** | **Kiltti** |
| **Rokki** | **Naapila Rock Steady** | **risteytysponi** | **110 cm** | **noin 45-50 kg** | **helppo C, 40 cm** | **Puree ja voi myös potkia, pienet lapset eivät voi taluttaa yksin.**  |
| **Sofia** | **Casiphia** | **welsh B** | **137 cm** | **noin 60 kg** | **helppo A, 80 cm** | **Herkkä ja kevyt ratsastaa, vauhdikas, voi pukitella, vetopaniikki, kiukkuaa satuloidessa.**  |
| **Trixy** | **Trxy** | **eestinhevo-nen** | **144 cm** | **noin 90-95 kg** | **helppo B-A, 80 cm** | **Voi rynnätä taluttaessa, talutetaan maneesiiin ja talliin ensimmäisenä, voi rynnätä/loikata sivuun ratsastuksessa, laiska, maastossa reaktiivinen, kiltti hoitaa.** |
| **Vilho** | **Vilho Vikkelä** | **suomen-hevonen** | **153 cm** | **noin 90-100kg** | **helppo B, 80 cm** | **Kiltti, mutta voi kiukutella harjatessa/satuloidessa, sopii kaikentasoisille, apuohjat, maastossa voi poikittaa/pukitella vähän innostuessaan.** |
| **Hali** | **Hailin Hali** | **suomen-hevonen** | **156 cm** | **noin 90-95 kg** | **helppo A, 60cm**  | **Kiltti ja rauhallinen hoitaa, ratsastaessa ja taluttaessa reipas, kuumuu, sopii kaikentasoisille, hankala pysäyttää käynnistä.** |
| **Leija** | **Ruskan Leija** | **suomen-hevonen** | **160 cm** | **noin 100 kg** | **Helppo A, 60 cm** | **Rauhallinen, mutta voi purra, voi rynnätä porteista ja ovista, sopivan reipas ja rauhallinen ratsastaa, sopii kaikentasoisille, mutta ei kovin pienille ratsastajille.** |
| **Touko** | **Tienvarren Touko** | **suomen-hevonen** | **150 cm** | **noin 90 kg** | **Helppo B-A, 80 cm** | **Kiltti hoitaa, voi hieman sählätä, herkkä ja reipas ratsastaa, kuumuu herkästi, ei aloittelijoille.**  |
| **Sade** | **A.K.Sade-tanssi** | **suomen-hevonen** | **150 cm** | **noin 90 kg** | **Helppo B-A, puomit** | **Varmalle ja rauhalliselle käsittelijälle kiltti hoitaa, aralle kiukkuaa, kiltti ja reipas ratsastaa, aloittelijat voivat harjoitella ilman tauttajaa ratsastusta, mutta eivät laukata. Laukassa kuumuu.** |
| **Risto** | **Clodberry Royal Red Dragon** | **welsh D** | **146 cm** | **noin 70-75 kg** | **Helppo B-A, 60 cm** | **Vielä nuori, herkkä, jännittyy helposti, varman käsittelijän ja ratsastajan hevonen, jännittää selkäännousua, selkäännousu seinän vieressä kiinnipitäjän avulla, säikähtäessään voi rynnätä eteenpäin, kiltti.**  |
| **Kupla** | **Flowzone Champagne** | **welsh C** | **137 cm** | **Noin 70-75 kg** | **Helppo B, 80 cm** | **Kiltti, jännittyy, jos ihminen jännittyy. Osittain tuntikäytössä.** |

**Täyshoidossa olevat yksityosomistuksessa olevat hevoset**

* Puoliveriratsutamma Hani, kiltti hoitaa ja käsitellä, vanha ja viisas hevonen, ei saa jättää yksin ulos tai talliin.
* Puoliveriruuna Jesta, herkkä ruuna, joka välillä käy kuumana, rauhallisella käsittelyllä pysyy hyvin rauhallisena.
* Lämminverinen ravihevonen Masa, kiltti ja rauhallinen hoitaa ja taluttaa, saattaa hätäillä ulos halutessaan.
* Suomenhevosruuna Ukko, hieman hätäinen, mutta kiltti hoitaa ja taluttaa. Saattaa rynnätä ovesta tai portista.
* PRE-ori Aatos, kiltti ja melko rauhallinen, talutetaan ketju leuan alla
1. **Palvelun tarjoamiseen liittyvät olosuhde- ja käyttörajoitukset**
* Ratsastuspalvelut pystytään tarjoamaan normaalisti kovallakin pakkasella ja helteellä maneesissa. Kovalla tuulella tai myrskysäällä ratsastustunnit voidaan peruuttaa tai keskeyttää tai voidaan tehdä muuta niiden sijaan (esim. teoriaa ja harjoituksia tallilla).
* Ohjaajalla on oikeus olosuhteiden muuttuessa vaihtaa paikkaa, keskeyttää toiminto tai poistaa turvallisuusriskin muodostava asiakas palvelusta. Mikäli asiakas ohjeidenvastaisella toiminnallaan aiheuttaa tunnilta tai toiminnosta poistamisen, ei yritys korvaa käyttämättä jäänyttä tuotetta asiakkaalle.
* Alkoholin tai huumeiden vaikutuksen alaisena tallille/ratsastamaan ei saa tulla. Tarvittaessa asiakas poistetaan tallilta/palvelusta.
1. **osallistujat ja osallistujaryhmät**
* Ratsastustuntien osallistuja jaetaan tason ja iän mukaisiin ryhmiin, jolloin ryhmä pysyy hyvin hallinnassa ohjaajalla. Ratsastusryhmien kokoon vaikuttaa ratsastajien osaamisen taso, opetusryhmien koko on 3-6 ratsukkoa/tunti.
1. **Palvelun vaikutuspiirissä olevien muiden, kuin asiakkaiden, turvallisuuden varmistamiseksi tarpeelliset toimenpiteet**
* Sähköaidat merkitään kyltein.
* Kulkureitit autoille ja hevosille ovat mahdollisimman erillään.
* Tallialue erotetaan pysäköinti- ja tiealueesta naruportilla.
1. **Miten erilaiset onnettomuus-, vaara- ja vahinkotilanteet kirjataan ja miten näin kerättyä tietoa käytetään hyväksi turvallisuustoiminnan kehittämisessä**
* Onnettomuus-, vaara- ja vahinkotilanteet kirjataan ylös Onnettomuus- ja läheltä piti-päiväkirjaan tilanteet, jota säilytetään tallin toimistossa/keittiössä sekä sähköisesti.
* Päiväkirjaa käydään läpi säännöllisesti henkilökunnan kokouksissa ja tarvittaessa turvallisuusasioita pyritään kehittämään.
1. **Menettely KuTul 8§:ssä säädetyn ilmoitusvelvollisuuden noudattamiseksi**
* Marianne Hyyrynen ilmoittaa